इमरान खान के शपथ समारोह में नवजोत सिंह सिद्धू और पाकिस्तान के आर्मी चीफ बाजवा की मुलाकात जिस तरह हुई, उसे देश का एक वर्ग बर्दाश्त नहीं कर पा रहा है। क्योंकि शनिवार सुबह ही, इमरान खान की शपथ ग्रहण से पहले पाकिस्तान द्वारा एलओसी पर गोलीबारी की गई। ऐसे में सिद्धू का पाकिस्तान के आर्मी चीफ से गले मिलना और उनसे हाथ-मिलाना कइयों को रास नहीं आया है। जिसको लेकर सोशल मीडिया पर उन्हें ट्रोल भी किया जाने लगा है।